32000D0254
L 078/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 март 2000 година
за изменение на Решение 94/984/ЕО за определяне на ветеринарно-санитарните условия и ветеринарното сертифициране при вноса на прясно месо от домашни птици от някои трети страни по отношение на Аржентина
(нотифицирано под номер C(2000) 703)
(текст от значение за ЕИП)
(2000/254/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/494/ЕИО на Съвета от 26 юни 1991 г. относно ветеринарно-санитарните условия, регулиращи търговията в Общността, и вноса от трети страни на прясно птиче месо (1), последно изменена с Директива 1999/89/ЕО (2), и по-специално членове 11 и 12 от нея,
като има предвид, че:
(1)
Решение 94/984/ЕО на Комисията (3), последно изменено с Решение 1999/549/ЕО (4), определя ветеринарно-санитарните условия и ветеринарното сертифициране при вноса на прясно месо от домашни птици от някои трети страни. Установени са два различни сертификата, образец А и образец Б. Използването им зависи от ситуацията с нюкясълската болест в съответната страна.
(2)
Аржентина е включена в приложение I към Решение 94/984/ЕО като трета страна, която има право да използва сертификата съгласно образец Б, установен в приложение II към същото решение.
(3)
През юли 1998 г. служби на Комисията проведоха инспекция в Аржентина за преглед на ситуацията с нюкясълска болест и вследствие на тази инспекция беше получена допълнителна информация от тази страна.
(4)
От резултатите, получени от проверката, и от предадената информация изглежда, че ситуацията с нюкясълската болест в Аржентина се е подобрила.
(5)
Аржентина може да изпълни изискванията на сертификата съгласно образец А, установен в приложение II към Решение 94/984/ЕО.
(6)
Настоящото решение се прилага за прясно месо от домашни птици, сертифицирано, считано от 1 април 2000 г.
(7)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В приложение I към Решение 94/984/ЕО ред
„AR
Аржентина
B(2)“
се заменя със:
„AR
Аржентина
A“
Член 2
Настоящото решение се прилага за прясно месо от домашни птици, сертифицирано, считано от 1 април 2000 г.
Член 3
Адресати на настоящото решение са държавите-членки.
Съставено в Брюксел на 20 март 2000 година.